Նախաամանորյա խոհեր Ես ապրեցի ևս 1 տարի, իմ 17տարիների համեմատ, այս տարին ևս տարբերվող էր։Նկատում եմ, որ շատ բաների հանդեպ աշխարհայացքս փոխվել է, նկատում եմ, որ ավելի հասուն եմ դարձել։ Կուզենայի ձեզ պատմել մի գրքի մասին, որը ես կարդացի այս տարի և իմ մեջ շատ տպավորվեց: Վարդգես Պետրոսյանի <<Դեղատուն Անի>> գիրքը կարդալով ես հասկացա, որ տարիների հետ շատ բաներ փոխվում են, շատ բաներ մնում նույնը։ Ես հասկացա, որ այս տարիքում ամեն ինչ փոփոխական է։ Ու իսկապես դա այդպես է։ Այս տարի ես շփվեցի նոր մարդկանց հետ, ես սիրում եմ բացահայտել մարդու էությունը։ Ես զգացի, որ մարդիկ շա~տ տարբեր են և նրանց հասկանալու համար պիտի գոնե մի փոքր մաս իրենցից վերցնես քեզ մոտ։ 2017-ում ես ընկեր Անահիտի հետ իմ վերջին ճամփորդությանը գնացի, շատ լավ անցավ։ Այնքան լավ հուշեր ունեմ այս տարվանից, և գիտեք արժե դրանցով ծածկել վատը։